stanford-oval/wikipedia huggingface dataset:
มณฑลเหอหนาน

| มณฑลเหอหนาน 河南省 |
| --- | --- |
มณฑล
การถอดเสียงชื่อมณฑล
 • ภาษาจีน: 河南省 (Hénán Shěng)
 • อักษรย่อ: HA / HEN / อวี้ (豫 Yù)
ตามเข็มนาฬิกาจากด้านบน:  เขาซงชาน  ไคเฟิง  ทางเข้าวัดฝ่าหวางในเติงเฟิง  เจดีย์วัดฝ่าหวาง  ถ้ำหลงเหมิน 
แผนที่แสดงที่ตั้งของมณฑลเหอหนาน
พิกัด: 33°54′N 113°30′E﻿ / ﻿33.9°N 113.5°E﻿ / 33.9; 113.5
ตั้งชื่อจาก: เหอ (河 hé) – แม่น้ำ (แม่น้ำเหลือง) หนาน (南 nán) – ทิศใต้  "ทิศใต้ของแม่น้ำเหลือง"
เมืองหลวง (และเมืองใหญ่สุด): เจิ้งโจว
จำนวนเขตการปกครอง: 17 จังหวัด, 159 อำเภอ, 2,455 ตำบล
การปกครอง
 • เลขาธิการพรรค: หวาง กั๋วเชิง (王国生)
 • ผู้ว่าการ: หยิน หง (尹弘)
พื้นที่
 • ทั้งหมด: 167,000 ตร.กม. (64,000 ตร.ไมล์)
อันดับพื้นที่: อันดับที่ 17
ความสูงจุดสูงสุด: 2,413.8 เมตร (7,919.3 ฟุต)
ประชากร (ค.ศ. 2017)
 • ทั้งหมด: 95,590,000 คน
 • อันดับ: อันดับที่ 3
 • ความหนาแน่น: 570 คน/ตร.กม. (1,500 คน/ตร.ไมล์)
 • อันดับความหนาแน่น: อันดับที่ 7
ประชากรศาสตร์
 • องค์ประกอบทางชาติพันธุ์: ฮั่น – 98.8% หุย – 1%
 • ภาษาและภาษาถิ่น: ภาษาจีนกลางที่ราบภาคกลาง, ภาษาจีนจิ้น
รหัส ISO 3166: CN-HA
GDP (ค.ศ. 2018): 4.81 ล้านล้านเหรินหมินปี้ 725.92 พันล้านดอลลาร์สหรัฐ (อันดับที่ 5)
 • ต่อหัว: 50,058 เหรินหมินปี้ USD 7,562 ดอลลาร์สหรัฐ (อันดับที่ 19)
HDI (ค.ศ. 2018): 0.732 (สูง) (อันดับที่ 18)
เว็บไซต์: henan.gov.cn
เหอหนาน (จีน: 河南; พินอิน: Hénán) หรือ ห้อหลำ ตามสำเนียงฮกเกี้ยน เป็นมณฑลหนึ่งในภาคกลางของสาธารณรัฐประชาชนจีน มีชื่อเดิมคือ จงหยวน หรือ จงโจว (中州) ซึ่งแปลตรงตัวว่า "ที่ราบตอนกลาง" หรือ "ตอนกลาง" บริเวณมณฑลเหอหนานเป็นแหล่งกำเนิดของอารยธรรมจีน โดยมีประวัติศาสตร์ยาวนานกว่า 3,000 ปี และยังคงเป็นศูนย์กลางทางวัฒนธรรม เศรษฐกิจ และการเมืองของจีนมาจนถึงประมาณ 1,000 ปีที่แล้ว
มณฑลเหอหนานเป็นที่ตั้งของแหล่งมรดกหลายแห่ง เช่น อินซฺวี เมืองหลวงแห่งราชวงศ์ชาง และวัดเส้าหลิน รวมถึงเมืองหลวงโบราณของจีนสี่แห่งจากทั้งหมดแปดแห่ง ได้แก่ ลั่วหยาง อันหยาง ไคเฟิง และเจิ้งโจว ก็ตั้งอยู่ในมณฑลเหอหนาน นอกจากนี้ การฝึกฝนไท่เก๊ก (ตระกูลเฉิน) ก็เริ่มขึ้นในหมู่บ้านเฉินเจียโกว มณฑลเหอหนาน เช่นเดียวกับตระกูลหยางและตระกูลอู่ที่เกิดขึ้นในภายหลัง
แม้ว่าชื่อของมณฑลจะหมายถึง "ทิศใต้ของแม่น้ำ" (แม่น้ำเหลือง หรือที่เรียกว่าหวงเหอ) แต่ก็มีพื้นที่หนึ่งในสี่ของมณฑลที่อยู่ทางเหนือของแม่น้ำเหลือง มณฑลเหอหนานมีพื้นที่ 167,000 ตารางกิโลเมตร (64,479 ตารางไมล์) ครอบคลุมพื้นที่ขนาดใหญ่ของที่ราบจีนตอนเหนือที่อุดมสมบูรณ์และมีประชากรหนาแน่น มณฑลที่อยู่ข้างเคียงโดยเรียงตามเข็มนาฬิกาเริ่มจากทิศตะวันตก ได้แก่ ฉ่านซี ชานซี เหอเป่ย์ ชานตง อานฮุย และหูเป่ย์ มณฑลเหอหนานเป็นมณฑลที่มีประชากรมากเป็นอันดับ 3 ของประเทศ ด้วยจำนวนประชากรกว่า 94 ล้านคน มณฑลเหอหนานยังเป็นมณฑลที่มีหน่วยการปกครองย่อยมากเป็นอันดับ 7 ของประเทศ ถ้าเหอหนานเป็นประเทศ ก็จะเป็นประเทศที่มีประชากรมากเป็นอันดับ 14 ของโลก รองจากอียิปต์ และเวียดนาม
มณฑลเหอหนานมีเศรษฐกิจที่ใหญ่เป็นอันดับ 5 ของประเทศ แต่อย่างไรก็ตาม ผลิตภัณฑ์มวลรวมในประเทศต่อประชากรก็ยังต่ำเมื่อเทียบกับมณฑลอื่น ๆ ในภาคกลางและตะวันออก มณฑลเหอหนานถือเป็นหนึ่งในพื้นที่ที่มีการพัฒนาทางเศรษฐกิจน้อยในประเทศจีน เศรษฐกิจของมณฑลเติบโตตามราคาอะลูมิเนียมและถ่านหิน เช่นเดียวกับเกษตรกรรม อุตสาหกรรมหนัก การท่องเที่ยว และการค้าปลีก ส่วนของอุตสาหกรรมไฮเทคและภาคบริการยังด้อยพัฒนาและกระจุกตัวอยู่รอบ ๆ เจิ้งโจวและลั่วหยาง
ภูมิศาสตร์

มณฑลเหอหนานมีพื้นที่ติดต่อดังนี้
ทิศเหนือ ติดต่อกับ มณฑลชานซี และมณฑลเหอเป่ย์ ประเทศจีน
ทิศใต้ ติดต่อกับ มณฑลหูเป่ย์ ประเทศจีน
ทิศตะวันออก ติดต่อกับ มณฑลชานตง และมณฑลอันฮุย ประเทศจีน
ทิศตะวันตก ติดต่อกับ มณฑลฉ่านซี ประเทศจีน
ภูมิประเทศ ทิศตะวันตกเป็นเทือกเขาทอดตัวยาวสลับซับซ้อน อยู่สูงจากระดับน้ำทะเลมากกว่า 1,000 เมตร ทางตะวันออกเป็นพื้นที่ราบ สูงกว่าระดับน้ำทะเลราว 100 เมตร จุดที่สูงที่สุดของมณฑลอยู่ที่ยอดเหล่ายาช่า ในเมืองหลิงเป่า ซึ่งสูงกว่าระดับน้ำทะเลถึง 2413.8 เมตร ภูมิอากาศมีสภาพภูมิอากาศแบบมรสุมเขตร้อนกึ่งอบอุ่น มีฤดู 4 ฤดูอย่างชัดเจน อุณหภูมิเฉลี่ยต่อปี 13-15 องศาเซลเซียส
เขตการปกครอง

มณฑลเหอหนานแบ่งออกเป็นเขตการปกครองระดับจังหวัดจำนวน 17 แห่ง โดยทั้งหมดมีฐานะเป็นนครระดับจังหวัด และยังมีนครระดับอำเภอที่บริหารโดยตรงอีก 1 แห่ง (หรือ นครระดับกิ่งจังหวัด)
นครเจิ้งโจว (郑州市 Zhèngzhōu Shì)
นครไคเฟิง (开封市 Kāifēng Shì)
นครลั่วหยาง (洛阳市 Luòyáng Shì)
นครผิงติ่งชาน (平顶山市 Píngdǐngshān Shì)
นครอานหยาง (安阳市 Ānyáng Shì)
นครเฮ่อปี้ (鹤壁市 Hèbì Shì)
นครซินเซียง (新乡市 Xīnxiāng Shì)
นครเจียวจั้ว (焦作市 Jiāozuò Shì)
นครผูหยาง (濮阳市 Púyáng Shì)
นครสฺวี่ชาง (许昌市 Xǔchāng Shì)
นครลั่วเหอ (漯河市 Luòhé Shì)
นครซันเหมินเสีย (三门峡市 Sānménxiá Shì)
นครหนานหยาง (南阳市 Nányáng Shì)
นครชางชิว (商丘市 Shāngqiū Shì)
นครซิ่นหยาง ( (信阳市 Xìnyáng Shì)
นครโจวโข่ว (周口市 Zhōukǒu Shì)
นครจู้หม่าเตี้ยน (驻马店市 Zhùmǎdiàn Shì)
นครจี้ยฺเหวียน (济源市 Jìyuán Shì)
นครระดับจังหวัดทั้ง 17 แห่ง และนครระดับอำเภอที่บริหารโดยตรงอีก 1 แห่ง ของมณฑลเหอหนานนั้น แบ่งย่อยเป็นเขตการปกครองระดับอำเภอ 158 แห่ง (ประกอบด้วย 52 เขต, 21 นครระดับอำเภอ, และ 85 อำเภอ และนครระดับกิ่งจังหวัดจี้ยฺหวันนั้นนับเป็นนครระดับอำเภอด้วย) ทั้งหมดนี้แบ่งย่อยลงไปอีกเป็นเขตการปกครองระดับตำบลอีก 2,440 แห่ง (ประกอบด้วย 866 เมือง, 1,234 ตำบล, 12 ตำบลชาติพันธุ์, และ 328 แขวง)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มณฑลเหอหนาน
คู่มือการท่องเที่ยว มณฑลเหอหนาน จากวิกิท่องเที่ยว (ในภาษาอังกฤษ)
เว็บไซต์มณฑลเหอหนาน (ในภาษาจีน)
| ด ค กเขตการปกครองระดับจังหวัดของมณฑลเหอหนาน |
| --- | --- | --- |
เจิ้งโจว (เมืองหลวง)
| นครระดับจังหวัด |  เจิ้งโจว  ไคเฟิง  ลั่วหยาง  ผิงติ่งชาน  อานหยาง  เฮ่อปี้  ซินเซียง  เจียวจั้ว  ผูหยาง  สฺวี่ชาง  ลั่วเหอ  ซันเหมินเสีย  หนานหยาง  ชางชิว  ซิ่นหยาง  โจวโข่ว  จู้หม่าเตี้ยน  |  |
| นครกิ่งจังหวัด |  จี้ยฺเหวียน  |  |
| ด ค ก เขตการปกครองระดับมณฑลของประเทศจีน |
| --- | --- | --- |
| มณฑล |  กวางตุ้ง  กานซู่  กุ้ยโจว  จี๋หลิน  เจ้อเจียง  เจียงซี  เจียงซู  ฉ่านซี  ชานซี  ชานตง  ชิงไห่  ไต้หวัน*  ฝูเจี้ยน  ยูนนาน  เสฉวน  หูเป่ย์  หูหนาน  เหลียวหนิง  เหอเป่ย์  เหอหนาน  ไหหลำ  อานฮุย  เฮย์หลงเจียง  |  |
| เขตปกครองตนเอง |  กว่างซี  ซินเจียง  ทิเบต  มองโกเลียใน  หนิงเซี่ย  |  |
| นครปกครองโดยตรง |  ฉงชิ่ง  เซี่ยงไฮ้  เทียนจิน  ปักกิ่ง  |  |
| เขตบริหารพิเศษ |  มาเก๊า  ฮ่องกง  |  |
*หมายเหตุ: ไต้หวันถูกอ้างสิทธิ์โดยสาธารณรัฐประชาชนจีน แต่บริหารโดยสาธารณรัฐจีน
ฟรายเดย์

ระวังสับสนกับ วันศุกร์
บทความนี้เกี่ยวกับวงดนตรีสัญชาติไทย สำหรับความหมายอื่น ดูที่ ฟรายเดย์ (แก้ความกำกวม)
| ฟรายเดย์ |
| --- | --- |

ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อป ออลเทอร์นาทิฟ
ช่วงปี: 2540 - ปัจจุบัน
ค่ายเพลง: มิวสิค บั๊กส์ เพลย์กราวด์ มิวสิก ฟรายเดย์ มิวสิก โน มอร์ เบลท์ส เลิฟอีส สไปซีดิสก์

สมาชิก: ตรัย ภูมิรัตน เกรียงไกร วงษ์วานิช  อดุลย์ รัชดาภิสิทธิ์
ฟรายเดย์ (Friday) วงดนตรีป็อปที่มีสมาชิก 3 คน ถือกำเนิดจากความเป็นเพื่อนในรั้วมหาวิทยาลัย ก่อนจะได้มีโอกาสออกผลงานอัลบั้มเดี่ยวครั้งแรก กับสังกัด มิวสิค บั๊กส์ ของ ธเนศ วรากุลนุเคราะห์ ในนามวง ฟรายเดย์แอมอินเลิฟ (Friday I'm in Love) และอัลบัมเพลงประกอบละครเรื่อง "เทพนิยายนายเสนาะ" ที่ฟรายเดย์นำเพลง "นิดนึงพอ" ของ แจ้-ดนุพล แก้วกาญจน์ มาทำใหม่จนกลายเป็นที่รู้จักมากขึ้นทันที ก่อนจะห่างหายจากการออกผลงานไปหลายปี และกลับมาอีกครั้งกับสังกัดของตนเอง เพลย์กราวด์ มิวสิก ออกผลงานชื่อ Magic Moment มีเพลงดังอย่าง  "ชั่วโมงต้องมนต์", "เปลี่ยนไปทุกอย่าง" และอีกหลายเพลง
นอกจากผลงานที่ใช้ชื่อของฟรายเดย์แล้ว ทั้งสามคนก็ได้ร่วมงานกับเพื่อน ๆ นักดนตรีผลิตผลงานเพลงในนามของ 2 Days Ago Kids ที่มีเพลงฮิตอย่าง "กลับมา" ด้วย
หลังจากสมาชิกแต่ละคนต่างแยกย้ายกันไปทำอัลบั้มเดี่ยวของตัวเองเป็นการชั่วคราว ในที่สุด พวกเขากลับมารวมตัวกันทำผลงานในนามฟรายเดย์อีกครั้งในปี พ.ศ. 2550 ในอัลบั้ม "Song For Tomorrow" กับสังกัดเลิฟอีส ซึ่งเป็นปีที่ครบรอบ 10 ปีของการก่อตั้งวงพอดี จึงได้มีการจัดแสดงคอนเสิร์ตใหญ่ของวงขึ้นในวันที่ 6 พฤศจิกายน 2550 ณ พารากอน ฮอลล์ ศูนย์การค้าสยามพารากอน โดยใช้ชื่อคอนเสิร์ตว่า "Yesterday, Friday and Tomorrow"
สมาชิก

ตรัย ภูมิรัตน (บอย) ร้องนำ
เกรียงไกร วงษ์วานิช (หนึ่ง) กีตาร์
อดุลย์ รัชดาภิสิทธิ์ (ดุลย์) กีตาร์, ร้องนำ
การร่วมงานกับศิลปินอื่น

สามสมาชิกของฟรายเดย์ยังไปทำงานส่วนตัวหรือร่วมงานกับคนอื่นบ้าง อย่าง ดุลย์ ก็เป็นเจ้าของซิงเกิ้ลชื่อ หันมามอง (Please Turn Around) และ EP Spree ส่วน หนึ่ง เป็นเจ้าของสังกัดค่ายเพลงเล็ก ๆ ชื่อ โน มอร์ เบลท์ส (No More Belts) และผลิตผลงานของตัวเองในนาม สลีปเปอร์วัน ตั้งแต่ EP Pls. Listen (2002), Sleeping Letter (2003), EP Puppy love (2003), EP Post-Past (2004), Difference Part 1 (2005), Difference Part 2 (2006), EP Finale (2006), Complete Sleeping Letter (2008), Ordinary (2008), Ferry (2009) และ Self (2012)
สำหรับ ตรัย นักร้องนำก็รับเป็นนักแต่งเพลงให้กับศิลปินหลายต่อหลายราย และก็มีเพลงที่ประสบความสำเร็จอยู่ไม่น้อย อย่างเช่น ความลับ (เอช), เผลอ (Mr.Z), Romeo & Juliet (พรู), รักที่เพิ่งผ่านพ้นไป (กรู๊ฟไรเดอร์ส), อีกแล้ว (โยคีเพลย์บอย), ย้ำ (บอดี้สแลม) และอีกมากมาย รวมถึงการได้ออกอัลบั้มเดี่ยวของตัวเองชื่อ My Diary Original Sound Track (2004) และ บุคคลที่ 3 (2006)
ผลงาน > สตูดิโออัลบั้ม

| ชื่ออัลบั้ม | ปีที่วางแผง | สังกัด | รายชื่อเพลง |
| --- | --- | --- | --- |
| Friday I'm In Love | กุมภาพันธ์ พ.ศ. 2540 | มิวสิค บั๊กส์ | รายชื่อเพลง ฉันมีความสุข  ในวันที่มีฝน  รอฝน  สุขล้ำ  เหนื่อย  แม้เรา  คืนหนึ่งในกรุงเทพฯ  กี่ครั้ง  สักคน  เมื่อไหร่  ก่อนลา  อีก...คืนหนึ่งในกรุงเทพฯ  |
| Magic Moment | กรกฎาคม พ.ศ. 2545 | เพลย์กราวด์ มิวสิก | รายชื่อเพลง ชั่วโมงต้องมนต์ magic moment  สองคำ 2 words  เปลี่ยนไปทุกอย่าง never be the same  เมื่อไหร่จะได้พบ when?  อยู่คนเดียวอีกแล้ว lonely boy  หมอง dull  หนาวนี้ sweet winter  หลงทาง I've been lost  ต่างคนต่างรอ love sequence  ดาวตก the shooting stars  her tempo  hidden track  |
| Song For Tomorrow | ตุลาคม พ.ศ. 2550 | เลิฟอีส, โซนี่ บีเอ็มจี | รายชื่อเพลง สิบปี  อยู่ในใจฉัน  ใกล้ไป  เพลงของวันพรุ่งนี้  ปิดประตู  ร้อน  กลางทาง  โลกแห่งความหลัง  เรารักในหลวง  ชอบตอนนี้  รถไฟ  Love Sign  ดาวดวงนั้น (Hidden Track)  |
| Colorfication | กันยายน พ.ศ. 2554 | ฟรายเดย์ มิวสิก, สไปซีดิสก์ | รายชื่อเพลง เต้น Heart Beat  ผู้แพ้ที่รักเธอ Surrender  ไม่ว่าเธอจะรักฉันหรือไม่ No Matter...  ปิดผนึก Sealed  หวาน Sweet Heart  เรื่องรักธรรมดา Ordinary  สุดท้ายที่เหลืออยู่ Last  เชย Out  เพลงรักเก่า The Old Lovesong  เธอยังมีฉัน Me  มีคนอกหัก Broken Heart  นาฬิกา Clock  ลืมแล้วหรือเปล่า Forget?  บ๊ายบาย Bye Bye  |
ผลงาน > อีพี

| ชื่ออัลบั้ม | ปีที่วางแผง | สังกัด | รายชื่อเพลง |
| --- | --- | --- | --- |
| Fri_end | พฤศจิกายน พ.ศ. 2546 | ฟรายเดย์ มิวสิก | รายชื่อเพลง เพื่อนเก่า Old Friend  เพลงของเธอ Her Song  สักคน Somebody (winter club version)  อยู่คนเดียวอีกแล้ว Lonely Boy (blue friday live version)  หนาวนี้ Sweet Winter (someday man version)  เพลงของเธอ Her Song (sleeper 1 groove version)  เพื่อนเก่า Old Friend (acoustic version)  ฉันมีความสุข Happy Me (finale show)  |
| Color Code 01 : Sevres | พฤศจิกายน พ.ศ. 2551 | ฟรายเดย์ มิวสิก | รายชื่อเพลง เชย Out  ไม่ว่าเธอจะรักฉันหรือไม่ No Matter...  เพลงรักเก่า The Old Lovesong  เชย (Nolens.Volens Remix Version)  เพลงรักเก่า (Backing Track)  ไม่ว่าเธอจะรักฉันหรือไม่ (Backing Track)  เชย (Backing Track)  |
| Color Code 02 : Lavender | พฤศจิกายน พ.ศ. 2552 | ฟรายเดย์ มิวสิก, สไปซีดิสก์ | รายชื่อเพลง เธอยังมีฉัน Me  มีคนอกหัก Broken Heart  ลืมแล้วหรือเปล่า Forget?  เธอยังมีฉัน (Music)  มีคนอกหัก (Music)  ลืมแล้วหรือเปล่า (Music)  Another Me (Henshin Version)  The Breaking Heart (Reprise)  Forget? (Love & Peace Version)  |
| Color Code 03 : Butterscotch | กันยายน พ.ศ. 2553 | ฟรายเดย์ มิวสิก, สไปซีดิสก์ | รายชื่อเพลง บ๊ายบาย Bye Bye  หวาน Sweet  สุดท้ายที่เหลืออยู่ Last  Bye Bye (Painless Mix)  หวาน Sweet (Music)  บ๊ายบาย Bye Bye (Music)  |
ผลงาน > อัลบั้มพิเศษ

| ชื่ออัลบั้ม | ปีที่วางแผง | สังกัด | รายชื่อเพลง |
| --- | --- | --- | --- |
| X-Change Vol.3 | 17 มิถุนายน พ.ศ. 2542 | แกรมมี่ บิ๊ก | รายชื่อเพลง มันไม่จริง  |
| X-CHANGE SPECIAL LOVE SONGS | 4 เมษายน พ.ศ. 2543 | แกรมมี่ บิ๊ก | รายชื่อเพลง มันไม่จริง  |
| X-Change Vol.4 | 14 กันยายน พ.ศ. 2543 | แกรมมี่ บิ๊ก | รายชื่อเพลง เผลอ  ข้อความ  |
อัลบั้มรวมเพลง

Nice 2 (2541)
Atime 10th Anniversary (2543)
Siam Belts Club Come From (กุมภาพันธ์ 2549)
12 Years 1996-2008 Soft Hits vol.2 (เมษายน 2551)
12 Years 1996-2008 Indie Hits Vol.1 (เมษายน 2551)
12 Years 1996-2008 Indie Hits Vol.2 (เมษายน 2551)
The Very Best of Cover Night Live & Easy (28 ตุลาคม 2551)
Greenwave Cover Night Plus The Romance Stories (กุมภาพันธ์ 2556)
Double Hitz Vol.1 (กุมภาพันธ์ 2556)
Double Hitz Vol.2 (มีนาคม 2556)
Best of Music Bugs Vol.2 (เมษายน 2560)
อัลบั้มรวมเพลง > บันทึกการแสดงสด

| ชื่ออัลบั้ม | ปีที่วางแผง | สังกัด | รายชื่อเพลง |
| --- | --- | --- | --- |
| Express Live | พ.ศ. 2546 | ฟรายเดย์ มิวสิก, โน มอร์ เบลท์ส | รายชื่อเพลง Disc 1 ฉันมีความสุข happy me  เปลี่ยนไปทุกอย่าง never be the same  เพลงของเธอ her song  Friday medley - ดาวตก, สักคน, รอฝน, สองคำ, ก่อนลา, ต่างคนต่างรอ  อยู่คนเดียวอีกแล้ว lonely boy  ชั่วโมงต้องมนต์ magic moment  บอกฉัน let me know  เขาไม่เกี่ยว don't ask Disc 2 หันมามอง turn around plese  เข้าใจ understand  ฟัง pls. listen  ฝันร้าย in my dream with you  นิดนึงพอ nid nung por  กลับมา plese come back  หนาวนี้ sweet winter  รถไฟ train  หลงทาง I've been lost  |
| Yesterday Friday & Tomorrow | พ.ศ. 2551 | เลิฟอีส, โซนี่ บีเอ็มจี | รายชื่อเพลง DVD - Performance List หลงทาง  สุขล้ำ  สองคำ  Medley1 คืนหนึ่งในกรุงเทพฯ, รอฝน, ดาวตก, สักคน, เพื่อนเก่า, เพลงของเธอ  ต่างคนต่างรอ  เหนื่อย  เมื่อไหร่จะได้พบ  หนาวนี้  รถไฟ  อยู่คนเดียวอีกแล้ว feat. นภ พรชำนิ  เผลอ feat. นภ พรชำนิ, บอย โกสิยพงษ์  แค่เพียงฉันและเธอ feat. นภ พรชำนิ, บอย โกสิยพงษ์, สุรัตนาวี สุวิพร  เพลงของวันพรุ่งนี้  ใกล้ไป  Medley2 เพลงเศร้า, หันมามอง, ฟัง, พื้นที่เล็กๆ, ผูกพัน, รักที่เพิ่งผ่านพ้นไป  Time Machine feat. 2 Days Ago Kids  มากกว่านี้ feat. 2 Days Ago Kids  อยากให้คุณอยู่ feat. 2 Days Ago Kids  ฉันไม่รู้จะรักเธอนานเท่าไร? feat. 2 Days Ago Kids  เปลี่ยนไปทุกอย่าง  Love Sign  ชั่วโมงต้องมนต์  10 ปี  นิดนึงพอ  กลับมา CD - The Lost Demo ใกล้ไป (NMB 2006)  ชั่วโมงต้องมนต์ (สามนาง 2001)  กลางทาง (NMB 2007)  กลับมา (หลานหลวงสตูดิโอ 2000)  หลงทาง (บ้านนก 1999)  |
| Footage Fat Live Friday Concert | พ.ศ. 2555 | สไปซีดิสก์ | รายชื่อเพลง คืนหนึ่งในกรุงเทพฯ  ฉันมีความสุข  สองคำ  ชอบตอนนี้, อยู่คนเดียวอีกแล้ว, หลงทาง  เปลี่ยนไปทุกอย่าง  ต่างคนต่างรอ  ฟัง  หันมามอง  เขาไม่เกี่ยว  ร้อน, รอฝน, หนาวนี้  เพลงรักเก่า  นาฬิกา  ปิดผนึก  เมื่อไหร่  วันที่ใจซบเซา  กลับมา  ไม่ว่าเธอจะรักฉันหรือไม่  เธอยังมีฉัน  ชั่วโมงต้องมนต์  เพลงของเธอ  |
อัลบั้มรวมเพลง > ซิงเกิล

| ชื่ออัลบั้ม | ปีที่วางแผง | สังกัด | รายชื่อเพลง |
| --- | --- | --- | --- |
| เทพนิยายนายเสนาะ |  | มิวสิค บั๊กส์ | รายชื่อเพลง นางฟ้า  นิดนึงพอ  |
| We've Been Lost | พ.ศ. 2544 | อันเดอร์โทน เรคคอร์ดส | รายชื่อเพลง หลงทาง (I've been lost)  ดาวตก (Shooting Stars)  ดาวตก (Shooting Stars) Backing Track  |
| Will You Be My Sweet Winter | พ.ศ. 2545 | เพลย์กราวด์ มิวสิก | รายชื่อเพลง Sweet Winter (Album Version)  Sweet Winter (Acoustic Version)  Sweet Winter (No Vox)  Love Sequence (Lives)  |
| Loveis Sharing 2 : Yesterday Friday & Tomorrow | พ.ศ. 2550 | เลิฟอีส, โซนี่ บีเอ็มจี | รายชื่อเพลง แค่เพียงฉันและเธอ  |
เกร็ด

ชื่อวงเดิม "ฟรายเดย์ แอมอินเลิฟ" (Friday I'm in Love) ปัจจุบันเรียกสั้น ๆ ว่า "ฟรายเดย์" (Friday)
ในระหว่างอัลบั้มแรกกับอัลบั้มที่สอง ได้มีการสลับตำแหน่งเครื่องดนตรีกันเล็กน้อยคือในอัลบั้ม Friday I'm in love บอย กับดุล จะเล่นกีตาร์ ส่วนหนึ่งเล่นเบส แต่ในอัลบั้ม Magic moment หนึ่งจะเล่นกีตาร์อคูสติกและเล่นเบสในบางเพลง ส่วนบอยจะร้องนำอย่างเดียว และดุลจะเล่นกีตาร์ไฟฟ้า
แหล่งข้อมูลอื่น

เวบบอร์ดวง Friday เก็บถาวร 2006-07-05 ที่ เวย์แบ็กแมชชีน
แหล่งข้อมูลวง Friday เก็บถาวร 2008-12-02 ที่ เวย์แบ็กแมชชีน
มิถุนายน พ.ศ. 2562

มิถุนายน พ.ศ. 2562 เป็นเดือนที่ 6 ของปี พ.ศ. 2562 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์￼￼
สถานีย่อย:เหตุการณ์ปัจจุบัน

| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
มิซาโตะ (นคร)

| มิซาโตะ 三郷市 |
| --- | --- |
นคร
ศาลาว่าการนคร
   ธง ตรา
ตำแหน่งนครมิซาโตะในจังหวัดไซตามะ
มิซาโตะตำแหน่งนครมิซาโตะในจังหวัดไซตามะ
พิกัด: 35°49′48.5″N 139°52′20.4″E﻿ / ﻿35.830139°N 139.872333°E﻿ / 35.830139; 139.872333
ประเทศ: ญี่ปุ่น
ภูมิภาค: คันโต
จังหวัด: ไซตามะ
บันทึกทางการครั้งแรก: กลางคริสต์ศตวรรษที่ 3 (ทางการ)[ต้องการอ้างอิง]
ก่อตั้งเมือง: 1 ตุลาคม 1964
ก่อตั้งนคร: 3 พฤษภาม1972
การปกครอง
 • นายกเทศมนตรี: มาซาอากิ คิซุ (ตั้งแต่เดือนพศจิกายน 2006)
พื้นที่
 • ทั้งหมด: 30.13 ตร.กม. (11.63 ตร.ไมล์)
ประชากร (กุมภาพันธ์ 2021)
 • ทั้งหมด: 142,835 คน
 • ความหนาแน่น: 4,700 คน/ตร.กม. (12,000 คน/ตร.ไมล์)
เขตเวลา: UTC+9 (Japan Standard Time)
- Tree: Castanopsis
- Flower: Rhododendron
- Bird: Tachybaptus ruficollis
Phone number: 048-953-1111
Address: 648-1 Hanawada, Misato-shi, Saitama-ken 341-8501
เว็บไซต์: เว็บไซต์ทางการ
มิซาโตะ (ญี่ปุ่น: Misato; โรมาจิ: 三郷市; ทับศัพท์: Misato-shi) เป็นนครในจังหวัดไซตามะ ประเทศญี่ปุ่น มีประชากร 142,835 คน มีขนาดพื้นที่ 30.13 ตารางกิโลเมตร
ภูมิศาสตร์

มิซาโตะตั้งอยู่ปลายสุดทางทิศตะวันออกเฉียงใต้ของจังหวัดไซตามะ โดยมีแม่น้ำเอโดะไหลผ่านทางทิศตะวันออก แม่น้ำนากะไหลผ่านทางทิศตะวันตก และแม่น้ำโอบะไหลผ่านกลางเมือง
ภูมิศาสตร์ > ชุมชนใกล้เคียง

จังหวัดไซตามะ
โยชิกาวะ
โซกะ
ยาชิโอะ
นครโตเกียว
เขตคัตสึชิกะ
จังหวัดชิบะ
นางาเรยามะ
มัตสึโดะ
แหล่งข้อมูลอื่น

Official Website (ในภาษาญี่ปุ่น)
มิถุนายน พ.ศ. 2557

มิถุนายน พ.ศ. 2557 เป็นเดือนที่ 6 ของปี พ.ศ. 2557 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์
สถานีย่อย:เหตุการณ์ปัจจุบัน

| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
มกราคม พ.ศ. 2548
25 มกราคม 2548

เรือสปีดโบ๊ตที่นำนักท่องเที่ยวชาวไทยและต่างชาติ 40 คนจากเกาะพะงัน จังหวัดสุราษฎร์ธานี เกิดพลิกคว่ำ ทำให้มีนักท่องเที่ยวเสียชีวิตอย่างน้อย 7 คน สูญหายราว 15 คน
17 มกราคม 2548

ขบวนรถไฟฟ้าใต้ดินที่บรรทุกผู้โดยสาร 700 คนชนกับรถเปล่าจากศูนย์ซ่อม ที่บริเวณสถานีศูนย์วัฒนธรรมแห่งประเทศไทย มีผู้บาดเจ็บ 200 คน ทำให้ต้องหยุดบริการเป็นเวลา 1 สัปดาห์
9 มกราคม 2548

อาคารพาณิชย์สูง 7 ชั้นในซอยวัดดวงแข ถนนพระรามที่ 6 ตัดใหม่ แขวงรองเมือง เขตปทุมวัน เกิดเพลิงไหม้และถล่ม ทำให้อาสาสมัครผจญเพลิงและบรรเทาสาธารณภัย 4 คนติดอยู่ภายใน และเสียชีวิตในเวลาต่อมา
2 มกราคม 2548

ประเทศไทยยืนยันตัวเลขผู้เสียชีวิตจากคลื่นสึนามิถึง 5,000 คน โดยมีชาวต่างชาติมากกว่า 2,400 คน